آوروپا بیرلیگی کمیسیونو قانون‌سوز مهاجرلرله موباریزه چرچیوه‌سینده ایتالیایا علاوه بودجه آییرماغا حاضیرلاشیر.
آوروپا بیرلیگی‌نین کمیساری یوهانس هان فرانسانین استراسبورگ شهرینده کئچیریلن آوروپا پارلمانی عمومی ایجلاسیندا "آغ دنیزینده، خصوصیله ایتالیادا اینسان‌لارین حیاتینی خلاص ائتمکده آوروپا هم رای‌لیگی" مسئله سینده کئچیریلن اوتورومدا چیخیش ائدیب.
سیغینا‌جاق آختاران‌لارا لیاقتله و اینسان‌پرور یاناشیلماسی‌نین واجیب‌لیگینی وورغولایان هاهن، آوروپا بیرلیگینه عضو دؤولت‌لر آراسیندا هم رایلیگین ده آرتیریلماسی لازیم اولدوغونو، ایتالیا‌دان سیغینا‌جاق آختاران‌لارین دیگر اؤلکه‌لره داها چوخ و داها تئز کؤچورولمه‌سینی گؤزله‌دیک‌لرینی سؤیله‌ییب.
جاری ایلین ایلک اوچ آییندا ایتالیایا 30 مین سیغینا‌جاق آختاران شخصین گلدیگینی و گلن‌لرین اوولکی ایلین عینی دؤورو ایله موقاییسه‌ده 300 فایز آرتدیغینی بیل‌دیرن هان، آوروپا بیرلیگی کمیسیونونون عضو اؤلکه اولان ایتالیانی دستکله‌دیگینی بیلدیریب.
